เลือดออกที่ช่องคลอดหลังจากช่วยตัวเอง จะหายเองได้ไหมครับหรือต้องไปตรวจเท่านั้น
สวัสดีค่ะ หากช่วยตัวเอง แล้วมีเลือดออกจากช่องคลอด ก็อาจเกิดจากการบาดเจ็บของเยื่อบุช่องคลอด ทำให้มีเลือดไหลออกมาได้ ซึ่งเลือดที่ออกมักมีปริมาณไม่มาก ออกแบบซึมๆ และจะหยุดไหลไปได้เองภายใน 1-2 วันค่ะแต่หากเลือดที่ออกมีปริมาณมาก และออกต่อเนื่องหลายวัน อาจไม่ได้เกิดจากการบาดเจ็บของเยื่อบุช่องคลอด แต่อาจเกิดจากสาเหตุ เช่น มีมดลูกอักเสบ มีติ่งเนื้อที่ปากมดลูกหรือในโพรงมดลูก เยื่อบุโพรงมดลูกหนาตัวผิดปกติ มะเร็งปากมดลูก หรือเป็นผลข้างเคียงจากการใช้ยาฮอร์โมนต่างๆ หรือหากก่อนหน้านี้ ได้มีเพศสัมพันธ์ ก็อาจเกิดจากการตั้งครรภ์ได้ เป็นต้น ดังนั้น หากเลือดไม่หยุดไหล ก็ควรไปพบสูติ-นรีแพทย์เพื่อตรวจค่ะ